Her er Hyundais 150.000 kroners elbil

Der har længe været rygter om, at Hyundai pønser på at lancere i elbil i det billigere 20.000 euro-segment i Europa. Nu lader det til at være bekræftet. I hvert fald har Hyundais franske landechef, Lionel French Keogh, fortalt til franske Auto Moto, at den vil komme til det franske marked i slutningen af 2024 – og at det vil være en elektrisk udgave af mikro-SUV’en Hyundai Casper.

Med en elektrisk Casper ville Hyundai konkurrere med Citroën ë-C3 i Europa. Den kommer også i sensommeren til en forventet pris på under 200.000 kroner.

Men en anden bil, som Hyundai Casper minder lidt om, er Dacia Spring Electric. Den kan p.t. ikke bestilles, men der går rygter om, at den vil lande i en opdateret udgave inden længe. Ifølge Auto Moto skal den lille Hyundai “være mere alsidighed end en Dacia Spring”. Det skulle hovedsageligt referere til Daciaens forholdsvis beskedne rækkevidde på op til 230 kilometer.

Spionfoto af EV-udgaven af Casper.

Ingen detaljer om ydeevne eller andre specifikationer er tilgængelige. Men Hyundai-koncernen har tidligere annonceret, hvordan den vil være i stand til at lancere en ny serie af billigere elbiler ved at fremstille sine egne billigere LFP-batterier.

Læs mere: Hyundai vil lave egne LFP-batterier for at sænke priserne.

Den 3,60 meter korte Hyundai Casper er allerede blevet solgt som forbrændingsmotor i Sydkorea siden 2021.

Her er Hyundais 150.000 kroners elbil